32. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 302 της 15 Απρ./12 Μαΐου 1960 (ΦΕΚ Α' 63) Περί τρόπου εκλογής και συγκροτήσεως του Διοικητικού Συμβουλίου του Ταμείου Συντάξεων Μηχανικών και Εργοληπτών Δημοσίων Έργων. Έχοντες υπ’ όψιν τας διατάξεις της παρ. 2 του άρθρ. 5 του Ν.Δ.2724/1953 "περί τροποποιήσεως και συμπληρώσεως της κειμένης νομοθεσίας περί Ταμείου Συντάξεων Μηχανικών και Εργοληπτών Δημοσίων Έργων" ως και την υπ’ αριθ. 200/1960 γνωμοδότησιν του Συμβουλίου Επικρατείας, προτάσει του Ημετέρου επί των συγκοινωνιών και Δημοσίων Έργων Υπουργού,, απεφασίσαμεν και διατάσσομεν: Άρθρ.1.-Δια την εκλογήν και συγκρότησιν του κατά το άρθρ. 3 του Α.Ν.2326/1940 "περί Ταμείου Συντάξεων Μηχανικών και Εργοληπτών Δημοσίων Έργων", ως τούτο αντικατεστάθη υπό του άρθρ. 5 του Ν.Δ.2724/1953 "περί τροποποιήσεως και συμπληρώσεως της κειμένης νομοθεσίας περί Ταμείου Συντάξεων Μηχανικών και Εργοληπτών Δημοσίων Έργων" προβλεπομένου Διοικητικού Συμβουλίου του Τ.Σ.Ε.Μ.Δ.Ε. ισχύουσι τα ακόλουθα: 1.Εντός του μηνός Σεπτεμβρίου του τρίτου έτους της θητείας του Διοικητικού Συμβουλίου του Ταμείου, ο Πρόεδρος τούτου καλεί εγγράφως τας Διοικήσεις του Τεχνικού Επιμελητηρίου της Ελλάδος, της εν Αθήναις εδρεούσης Πανελληνίου Ενώσεως Συνδέσμων Εργοληπτών και της εν Αθήναις εδρευούσης Ενώσεως Συνταξιούχων Ταμείου Συντάξεων Μηχανικών και Εργοληπτών Δημοσίων Έργων, όπως ενεργήσωσι τα καθ’ εαυτάς δια την εμπρόθεσμον εκλογήν των αντιπροσώπων των εν τω Συμβουλίω τούτω. Η ανωτέρω πρόσκλησις επιδίδεται, μερίμνη της Διοικήσεως του Ταμείου, επί αποδείξει παραλαβής εις τας προαναφερομένας Οργανώσεις. 2.Αι Διοικήσεις του Τεχνικού Επιμελητηρίου και της Ενώσεως Συνταξιούχων Ταμείου Συντάξεων Μηχανικών και Εργοληπτών Δημοσίων Έργων υποχρεούνται, όπως συγκαλέσωσι το μεν πρώτον την αντιπροσωπείαν αυτού, η δε δευτέρα συνέλευσιν των μελών αυτής εις τακτήν ημέραν εντός του μηνός Οκτωβρίου, προς εκλογήν των αντιπροσώπων των εν τω Διοικητικώ Συμβουλίω του Ταμείου. Η Διοίκησις της Πανελληνίου Ενώσεως Συνδέσμων Εργοληπτών Δημοσίων Έργων υποχρεούται, όπως εντός πενθημέρου από της λήψεως της κατά τα ανωτέρω προσκλήσεως του Ταμείου, καλέση τα απανταχού του Κράτους ανεγνωρισμένα Εργοληπτικά Σωματεία Εργοληπτών Δημοσίων Έργων   ανεξαρτήτως του αν ταύτα υπάγονται εις την δύναμίν της ή ου, τα αριθμούντα δέκα τουλάχιστον μέλη εν ενεργεία, όπως εντός του δευτέρου δεκαημέρου μηνός Οκτωβρίου συγκαλέσωσι τας Γενικάς αυτών Συνελεύσις δια την ανάδειξιν του αντιπροσώπου των, ήτοι ενός τακτικού και ενός αναπληρωματικού, των μελλόντων να εκλέξωσι τους τακτικούς και αναπληρωματικούς αντιπροσώπους των παρά τη Διοικήσει του Ταμείου. Η πρόσκλησις αύτη παραδίδεται εις το Ταμείον όπερ και προβαίνει εις την αμελλητί δημοσίευσίν της, δαπάναις του, εις τρεις ημερησίας εφημερίδας των Αθηνών και επί τρεις αλλεπαλλήλους ημέρας, εν περιπτώσει δε μη παραδόσεως εις το Ταμείον της ως άνω προσκλήσεως εντός του πενθημέρου, τούτο αναφέρεται εις το Υπουργείον Συγκοινωνιών και Δημοσίων Έργων όπερ και προβαίνει εις την πρόσκλησιν των Εργοληπτικών Οργανώσεων καθ’ όμοιον τρόπον. Ευθύς άμα τη αναγγελία της αναδείξεως των αντιπροσώπων των απανταχού του Κράτους ανεγνωρισμένων Εργοληπτικών Συνδέσμων, η ως άνω Πανελλήνιος Ένωσις Συνδέσμων Εργοληπτών υποχρεούται, όπως συγκαλέση συνέδριον των αντιπροσώπων των απανταχού του Κράτους ανεγνωρισμένων Εργοληπτικών Σωματείων, των αριθμούντων δέκα τουλάχιστον μέλη εν ενεργεία, δια την εκλογήν των τακτικών και αναπληρωματικών τριών μελών του Διοικητικού Συμβουλίου  του ως άνω Ταμείου. Η σύγκλησις του συνεδρίου των αντιπροσώπων των ως άνω Εργοληπτικών Σωματείων λαμβάνει χώραν εντός του μηνός Νοεμβρίου κατόπιν προσκλήσεως δημοσιευομένης υποχρεωτικώς, δαπάναις του Ταμείου εις τρεις ημερησίας εφημερίδας των Αθηνών και επί τρεις αλλεπαλλήλους ημέρας. Εν τη προσκλήσει ταύτη αναγράφεται και ο ακριβής χρόνος της συγκλήσεως του Συνεδρίου όστις δεν δύναται να η μικρότερος των δέκα ημερών από της τελευταίας δημοσιεύσεως της προσκλήσεως ως επίσης και ο τόπος της συγκλήσεως του Συνεδρίου. 3.Η εκλογή διεξάγεται δια μυστικής ψηφοφορίας και δια ψηφοδελτίου, εις ο αναγράφονται τα ονόματα τριών τακτικών και τριών αναπληρωματικών δια τους εκλεγησομένους υπό της Αντιπροσωπείας του Τεχνικού Επιμελητηρίου και του Συνεδρίου των αντιπροσώπων των απανταχού του Κράτους ανεγνωρισμένων Εργοληπτικών Σωματείων ως μέλη του Διοικητικού Συμβουλίου του Ταμείου και ενός τακτικού και δύο αναπληρωματικών δια το υπό της Συνελεύσεως των μελών της Ενώσεως Συνταξιούχων εκλεγησόμενων μέλος. Εάν εν τω ψηφοδελτίω του εκλογέως δεν γίνεται διάκρισις μεταξύ τακτικών και αναπληρωματικών, θεωρούνται τακτικοί οι κατά σειράν τρεις πρώτοι, ή ο εις δια την Ένωσιν των Συνταξιούχων οι δε επομένοι ως αναπληρωματικοί. (Μετά την σελ. 212,06(α) Σελ. 212,07 143-61 Ταμείο Συντάξεων Μηχανικών και Εργοληπτών 23.Γ.δ.32 Προκειμένου περί εκλογής των αντιπροσώπων των Εργοληπτικών Οργανώσεων, εφ’ όσον μεταξύ των τριών πλειοψηφησάντων ουδείς Μηχανικός περιλαμβάνεται θεωρούνται εκλεγέντες οι δύο πρώτοι, ως τρίτος δ’ επιτυχών θεωρείται ο συγκεντρώσας τας πλείονας ψήφους εκ των υποψηφίων Μηχανικών. Εν περιπτώσει ισοψηφίας, διεξάγεται κλήρωσις. Τα αυτά ισχύουσι και ως προς την σειράν των αναπληρωματικών. Τα της συγκροτήσεως των ως άνω Σωμάτων, τα της εκλογής εν άλλη συνεδρία λόγω ελλείψεως απαρτίας κλπ. κρίνονται βάσει των λοιπών περί αυτών κειμένων διατάξεων ή καταστατικών ή άλλων εγκρινομένων ιδιαιτέρων κανονισμών των οικείων Οργανώσεων. Το Συνέδριον, όπερ μετά την εκλογήν των αντιπροσώπων παρά τω Διοικητικώ Συμβουλίω του Ταμείου παύει υφιστάμενον, συνέρχεται εις τας αιθούσας του Ταμείου και ευρίσκεται εν απαρτία, εφ’ όσον παρίστανται αντιπρόσωποι διαθέτοντες το ήμισυ πλέον ενός των ψήφων. Ο Πρόεδρος αυτού εκλέγεται δια μυστικής ψηφοφορίας προεδρεύοντος μέχρι της εκλογής του οριστικού Προέδρου του αντιπροσώπου του Σωματείου του διαθέτοντος τας πλείονας ψήφους. Η εις ψήφους δυναμικότης των αντιπροσώπων των Σωματείων καθορίζεται εκ του αριθμού των εγγεγραμμένων εν ενεργεία μελών εκάστου Σωματείου, αναλογούσης μιας ψήφου ανά 10 εργολήπτας μέλη. Του συνεδρίου μετέχουσι μόνον αντιπρόσωποι Σωματείων αποτελουμένων εκ φυσικών προσώπων, ουχί δε και Ενώσεις τοιούτων Σωματείων. Ως Γραμματεύς του Συνεδρίου καλείται εις τον μονίμων υπαλλήλων του Ταμείου, οριζόμενος υπό του Προέδρου αυτού, όστις συντάσσει τα πρακτικά, άτινα και προσυπογράφει μετά του Προέδρου του Συνεδρίου ενεργεί δε και πάσαν την απαιτουμένην γραφικήν εργασίαν. 4.Εάν εξ οιουδήποτε λόγου δεν καταστή εφικτή η σύγκλησις ή ο σχηματισμός απαρτίας των ως άνω Σωμάτων κατά τας ορισθείσας χρονολογίας, δύναται να πραγματοποιηθή τούτο εις άλλην συνεδρίαν, το πολύ μέχρι τέλους Δεκεμβρίου του τρίτου της θητείας του Διοικητικού Συμβουλίου του Ταμείου έτους. Σελ. 212,08 143-62 Δι’ εκάστην τυχόν νέαν σύγκλησιν γίνεται πάντοτε πρόσκλησις, δημοσιευομένη δια του τύπου ως εν τοις ανωτέρω. Το αποτέλεσμα της εκλογής ανακοινούται αμελλητί εις το Υπουργείον Συγκοινωνιών και Δημοσίων Έργων και εις τον Πρόεδρον του Ταμείου δι’ αποστολής αντιγράφου του οικείου πρακτικού. 5.Παρερχομένης απράκτου της ως άνω προθεσμίας (31 Δεκεμβρίου) χωρίς να έχη επιτευχθή εξ οιουδήποτε λόγου ή εκλογή των αντιπροσώπων, ο Υπουργός Συγκοινωνιών και Δημοσίων Έργων προβαίνει οίκοθεν, μετά γνώμην του Συμβουλίου των Δημοσίων Έργων, εις τον διορισμόν των τακτικών και αναπληρωματικών Συμβούλων εκ καταλόγου 40 μελών, υποδεικνυομένων υφ’ εκατέρας των Διοικήσεων του Τ.Ε.Ε. και της Π.Ε.Σ.Ε. και εκ καταλόγου 20 μελών υποδεικνυομένων υπό της Διοικήσεως της Ενώσεως Συνταξιούχων Ταμείου Συντάξεων Μηχανικών Εργοληπτών Δημοσίων Έργων. Εάν μία ή πλείονες των ανωτέρω Οργανώσεων δεν υποβάλουν τον κατάλογον των υποδεικνυομένων μελών των εις τον Υπουργόν μέχρι της 15 Ιανουαρίου δύναται ο Υπουργός να διορίζη κατά τη κρίσιν του τα κατάλληλα πρόσωπα ως εκπροσώπους της αμελησάσης Οργανώσεως εκ καταλόγου συντασσομένου υπό του Συμβουλίου Δημοσίων Έργων. 6.Ο υπό του Υπουργού διορισμός των αντιπροσώπων των Οργανώσεων μετ’ εκλογήν ή και άνευ εκλογής ως άνω, ως και ο διορισμός του εν τω Διοικητικώ Συμβουλίω του Ταμείου αντιπροσώπου του Υπουργείου, ενεργείται εντός του μηνός Ιανουαρίου και δημοσιεύεται εις την Εφημερίδα της Κυβερνήσεως και εις το δια τας Πράξεις Νομικών Προσώπων ειδικόν τεύχος μεθ’ ο κατόπιν προσκλήσεως του Αντιπροσώπου του Υπουργείου παρά τω Ταμείω συγκροτείται το νέον Διοικητικόν Συμβούλιο εις Σώμα, δια της εκλογής Προέδρου και Αντιπροέδρου. 23.Γ.δ.32 Ταμείο Συντάξεων Μηχανικών και Εργοληπτών Άρθρ.2.-Ενστάσεις κατά του κύρους της υπό των Οργανώσεων εκλογής των παρά τη Διοικήσει του Ταμείου αντιπροσώπων των, ασκούνται εντός δύο ημερών από της εκλογής των. Αι κατά των εκλογών ενστάσεις δύνανται να υποβληθώσιν υπό παντός έχοντος έννομον συμφέρον, κοινοποιούνται δε υποχρεωτικώς και εις το Ταμείον Συντάξεων Μηχανικών και Εργοληπτών Δημοσίων Έργων. Άρθρ.3.-1.Εν περιπτώσει θανάτου, παραιτήσεως ή αδυναμίας προς άσκησιν των καθηκόντων Συμβούλου εξ οιασδήποτε αιτίας διαρκεσάσης τουλάχιστον επί εξ μήνας ή εν περιπτώσει αδικαιολογήτου απουσίας αυτού εις εξ συνεχείς συνεδρίας ενεργείται αντικατάστασις του θανόντος, απερχομένου ή αδικαιολογήτως απουσιάζοντος επί εξ συνεχείς συνεδρίας Συμβούλου δια των αναπληρωματικών λαμβανομένων κατά σειράν επιτυχίας ή την σειράν διορισμού όταν ούτος γίνεται οίκοθεν υπό του Υπουργού. 2.Εν περιπτώσει εξαντλήσεως του πίνακος των αναπληρωματικών και εφ’ όσον ο αριθμός των Συμβούλων υπολείπεται του νομίμου, η αντικατάστασις των ελλειπόντων τακτικών ή αναπληρωματικών γίνεται δια νέας εκλογής κατά την διαδικασίαν την διαγραφομένην εν τοις ηγουμένοις άρθροις και εντός διμήνου προθεσμίας από της προσκλήσεως της οικείας Οργανώσεως προς ενέργειαν των δεόντων. Εν τη περιπτώσει ταύτη η εκλογή θεωρείται ματαιωθείσα, εφ’ όσον παρήλθε δίμηνον από της προσκλήσεως, οπότε ο Υπουργός των Συγκοινωνιών και Δημοσίων Έργων διορίζει οίκοθεν τους ελλείποντες τακτικούς και αναπληρωματικούς Συμβούλους δια τον υπόλοιπον της θητείας του Διοικητικού Συμβουλίου χρόνον εκ του καταλόγου των μελών των Οργανώσεων. Η σχετική Υπουργική πράξις δημοσιεύεται εις την Εφημερίδα της Κυβερνήσεως κατά τα εν άρθρ. 1 παρ. 6 οριζόμενα. Άρθρ.4.-Κατά την πρώτην εφαρμογήν του παρόντος, η μεν πρόσκλησις των Οργανώσεων προς εκλογήν των μελών του Διοικητικού Συμβουλίου του Ταμείου ενεργείται εντός 15 ημερών από της δημοσιεύσεως του παρόντος Β.Δ/τος, η δε εκλογή τούτων, κατά τα εν άρθρ. 1 παρ. 2, 3 και 4 του παρόντος, ενεργείται εντός διμήνου από της άνω προσκλήσεως. Παρελθούσης της προθεσμίας ταύτης, ο Υπουργός των Συγκοινωνιών και Δημοσίων Έργων προβαίνει εις τον διορισμόν των μελών συμφώνως προς τας παρ. 5 και 6 του άρθρ. 1 του παρόντος. Εις τον αυτόν επί των Συγκοινωνιών και Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Δ/τος, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως.